ภาพลักษณ์สถาบันขงจื่อไทยจากเนื้อหาและกลวิธี การใช้ภาษาในแผ่นป้ายประชาสัมพันธ์เพจเฟซบุ๊ก
Images of Thai Confucius Institutes from the Content and Linguistic Devices in Public Relations Posters on Facebook Page
สถาบันขงจื่อไทย -- ภาพลักษณ์
การประชาสัมพันธ์ -- การสื่อสาร
สื่อสังคมออนไลน์
การใช้ภาษา -- การสื่อสารองค์กร
งานวิจัยเรื่อง “ภาพลักษณ์สถาบันขงจื่อไทยจากเนื้อหาและกลวิธีการใช้ภาษาในแผ่นป้าย ประชาสัมพันธ์เพจเฟซบุ๊ก” มีวัตถุประสงค์เพื่อวิเคราะห์ภาพลักษณ์สถาบันขงจื่อไทยจากเนื้อหาใน แผ่นป้ายประชาสัมพันธ์เพจเฟซบุ๊ก และกลวิธีการใช้ภาษานำเสนอภาพลักษณ์สถาบันขงจื่อไทยจาก เนื้อหาในแผ่นป้ายประชาสัมพันธ์เพจเฟซบุ๊ก เป็นงานวิจัยเชิงคุณภาพ โดยรวบรวมข้อมูลแผ่นป้าย ประชาสัมพันธ์จากเพจเฟซบุ๊กของสถาบันขงจื่อในประเทศไทย 12 แห่ง ตั้งแต่มกราคม – ธันวาคม พ.ศ. 2566 มีจำนวนทั้งหมด 338 แผ่นป้าย โดยประยุกต์ใช้แนวคิดภาพลักษณ์องค์กร แนวคิดกลวิธีทางภาษามาวิเคราะห์ข้อมูล ผลวิจัยพบว่า ภาพลักษณ์สถาบันขงจื่อไทยประกอบด้วย 3 ภาพลักษณ์ดังนี้ 1. ภาพลักษณ์องค์กรที่มีบุคลากรและเชี่ยวชาญภาษาจีน เป็นการนำเสนอการดำเนินงานตามพันธกิจ ด้านภาษาจีนของสถาบันขงจื่อในประเทศไทย ได้แก่ ภาพลักษณ์การทดสอบภาษาจีน ภาพลักษณ์ ด้านการเรียนการสอนภาษาจีน และภาพลักษณ์วิทยากรผู้เชี่ยวชาญ 2. ภาพลักษณ์องค์กรมีความ ร่วมมือและกระชับความสัมพันธ์ไทย-จีน เป็นการนำเสนอการดำเนินงานของสถาบันขงจื่อไทยที่ ขับเคลื่อนส่งเสริมความสัมพันธ์ระหว่างไทย-จีนให้กระชับแน่นแฟ้น ได้แก่ ภาพลักษณ์ความร่วมมือ กับสถาบันการศึกษาไทย ภาพลักษณ์ความร่วมมือกับองค์กรและหน่วยงานของรัฐบาลไทย ภาพลักษณ์การสนับสนุนทุนการศึกษา และภาพลักษณ์การประชาสัมพันธ์โอกาสการงาน และ3.ภาพลักษณ์องค์กรในฐานะตัวแทนประเทศจีนและเผยแพร่วัฒนธรรมจีน เป็นการนำเสนอการประสัมพันธ์กิจกรรมและการดำเนินงานด้านวัฒนธรรมจีน ได้แก่ ภาพลักษณ์การเผยแพร่ศิลปวัฒนธรรมจีน และภาพลักษณ์การเผยแพร่เทศกาลของจีน ส่วนกลวิธีการใช้ภาษานำเสนอภาพลักษณ์สถาบันขงจื่อไทยประกอบด้วย 9 กลวิธี โดยแบ่งแยกออกเป็น 2 ประเภท ดังนี้ 1. กลวิธีการใช้วัจนภาษา เป็นการใช้ภาษาในรูปแบบถ้อยคำ ได้แก่ การตั้งชื่อกิจกรรมและโครงการ, การใช้คำกริยา, การอ้างถึง,การใช้วัจนกรรม, การใช้คำขวัญ และการใช้เรื่องเล่า ส่วน 2. กลวิธีทางอวัจนภาษา เป็นการใช้ภาษาที่ไม่ใช่ถ้อยคำ ได้แก่ การใช้สี, การใช้สัญลักษณ์ และการใช้ภาพถ่าย ภาพลักษณ์สถาบันขงจื่อไทยเป็น การนำเสนอภาพลักษณ์องค์กรเชิงบวก เป็นการขับเน้น สื่อความให้ผู้รับสารเกิดความประทับใจ ความเชื่อ ความคิด และความมั่นใจในสถาบันขงจื่อไทย รวมถึงนำเสนอค่านิยม การดำเนินงาน และบทบาท หน้าที่ในการบริหารจัดการองค์กรผ่านแผ่นป้ายประชาสัมพันธ์ คำสำคัญ: ภาพลักษณ์ เนื้อหา กลวิธีการใช้ภาษา สถาบันขงจื่อไทย แผ่นป้ายประชาสัมพันธ์เพจ เฟซบุ๊ก
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมบัติ สมศรีพลอย
อัครวิทย์ เรืองรอง
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต